CELEX: 32016R0568
Language: hr
Date: 2016-01-29 00:00:00
Title: Delegirana uredba Komisije (EU) 2016/568 оd 29. siječnja 2016. o dopuni Uredbe (EU) br. 1303/2013 Europskog parlamenta i Vijeća u pogledu uvjeta i postupaka koji se odnose na Europski fond za regionalni razvoj, Europski socijalni fond, Kohezijski fond i Europski fond za pomorstvo i ribarstvo, a kojima se određuje hoće li države članice nadoknaditi nepovrative iznose

13.4.2016   
            
            
               HR
            
            
               Službeni list Europske unije
            
            
               L 97/1
            
         DELEGIRANA UREDBA KOMISIJE (EU) 2016/568
   оd 29. siječnja 2016.
   o dopuni Uredbe (EU) br. 1303/2013 Europskog parlamenta i Vijeća u pogledu uvjeta i postupaka koji se odnose na Europski fond za regionalni razvoj, Europski socijalni fond, Kohezijski fond i Europski fond za pomorstvo i ribarstvo, a kojima se određuje hoće li države članice nadoknaditi nepovrative iznose
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 122. stavak 2. peti podstavak,
   budući da:
   
               (1)
            
            
               U skladu s člankom 122. stavkom 2. četvrtim podstavkom Uredbe (EU) br. 1303/2013, ako se iznosi koji su neopravdano isplaćeni korisniku ne mogu povratiti zbog pogreške ili nemara države članice, država članica odgovorna je za nadoknadu dotičnih iznosa u proračun Unije.
            
         
               (2)
            
            
               U dokumentu o nepovrativim iznosima koji tijelo za ovjeravanje podnosi Komisiji u sklopu godišnjih računa u skladu s člankom 137. stavkom 1. točkom (b) i člankom 138. točkom (a) Uredbe (EU) br. 1303/2013 svake godine od 2016. zaključno s 2025. utvrđuju se nepovrativi iznosi na razini svakog prioriteta. U tom bi dokumentu trebalo navesti i točne podatke o iznosima koji se, prema stajalištu države članice, ne bi trebali nadoknaditi u proračun Unije, posebno navodeći administrativne i pravne mjere koje država članica poduzima kako bi djelotvorno osigurala povrat nepovrativih iznosa. No, kako se taj dokument odnosi na iznose koji su prethodno uključeni u ovjerene račune podnesene Komisiji, prvi put bi ga trebalo podnijeti 2017.
            
         
               (3)
            
            
               U skladu s člankom 126. točkom (b) i člankom 137. stavkom 1. Uredbe (EU) br. 1303/2013 odbitci prije podnošenja ovjerenih računa ne mogu se smatrati povratom ako se odnose na izdatke uključene u konačni zahtjev za međuplaćanje u obračunskoj godini za koju se računi pripremaju. Stoga bi trebalo pojasniti da bi se podaci o nepovrativim iznosima koji se podnose u skladu s ovom Delegiranom uredbom trebali odnositi samo na iznose koji su već uključeni u ovjerene račune prethodno podnesene Komisiji.
            
         
               (4)
            
            
               Kako bi Komisija mogla odlučiti bi li nepovrative iznose trebalo nadoknaditi u proračun Unije, država članica trebala bi dostaviti potrebne podatke za svaku operaciju i svakog korisnika prije roka za podnošenje računa utvrđenog u članku 59. stavku 5. Uredbe (EU, Euratom) br. 966/2012 Europskog parlamenta i Vijeća (2). U skladu s tom odredbom, trebao bi se moći i produljiti rok za dokument o nepovrativim iznosima.
            
         
               (5)
            
            
               Potrebno je utvrditi kriterije prema kojima će Komisija moći procijeniti je li država članica pogriješila ili bila nemarna u osiguranju povrata pri provedbi administrativnih i pravnih mjera. Ako se utvrdi ispunjenje jednog od kriterija ili više njih, to ne bi trebalo automatski značiti da je država članica uistinu pogriješila ili bila nemarna.
            
         
               (6)
            
            
               Radi pravne sigurnosti Komisija bi trebala zaključiti svoju procjenu do određenog roka, a države članice trebale bi odgovoriti na tu procjenu do drugog određenog roka. Iz istih bi razloga Komisija trebala moći zaključiti svoju procjenu čak i ako država članica ne dostavi dodatne podatke. Međutim, u slučajevima koji prethode stečaju ili u slučajevima sumnje na prijevaru, koji su spomenuti u članku 122. stavku 2. trećem podstavku Uredbe (EU) br. 1303/2013, ne bi se trebali primjenjivati rokovi.
            
         
               (7)
            
            
               U skladu s drugom rečenicom u članku 122. stavku 2. četvrtom podstavku Uredbe (EU) br. 1303/2013 država članica može odlučiti ne vratiti neopravdano isplaćen iznos za operaciju u predmetnoj obračunskoj godini ako iznos koji se treba povratiti od korisnika, bez kamata, ne prelazi 250 EUR u doprinosu iz fondova. U tom slučaju iznos se ne mora nadoknaditi u proračun Unije. Za takve de minimis iznose neće trebati dostavljati podatke.
            
         
               (8)
            
            
               Kad je riječ o programima u okviru cilja „Europska teritorijalna suradnja” koji podliježu Uredbi (EU) br. 1299/2013 Europskog parlamenta i Vijeća (3), tom Uredbom nije utvrđen drugačiji sustav za iznose iz druge rečenice članka 122. stavka 2. četvrtog podstavka Uredbe (EU) br. 1303/2013. Stoga države članice i treće zemlje koje sudjeluju u određenom programu u okviru cilja „Europska teritorijalna suradnja” mogu odlučiti da ni glavni korisnik ni upravljačko tijelo programa nisu obvezni vratiti neopravdano isplaćen iznos koji ne prelazi 250 EUR, bez kamata, u doprinosu iz fondova,
            
         DONIJELA JE OVU UREDBU:
   Članak 1.
   Dostava podataka o nepovrativim iznosima
   1.   Ako država članica smatra da je iznos koji je neopravdano isplaćen korisniku, a prethodno je uključen u ovjerene račune podnesene Komisiji, nepovrativ te zaključi da taj iznos ne bi trebalo nadoknaditi u proračun Unije, tijelo za ovjeravanje Komisiji podnosi zahtjev za potvrdu tog zaključka.
   2.   Tijelo za ovjeravanje podnosi zahtjev iz stavka 1. za svaku operaciju u obliku utvrđenom u Prilogu ovoj Uredbi u sustavu elektroničke razmjene podataka predviđenom člankom 74. stavkom 4. Uredbe (EU) br. 1303/2013.
   3.   Država članica podnosi zahtjev u skladu sa stavcima 1. i 2. do 15. veljače svake godine od 2017. zaključno s 2025. za prethodnu obračunsku godinu. Komisija može iznimno, na zahtjev predmetne države članice, produljiti rok do 1. ožujka.
   Članak 2.
   Uvjeti za utvrđivanje pogreške ili nemara države članice
   Sljedeći kriteriji ukazuju na pogrešku ili nemar države članice:
   
               (a)
            
            
               država članica nije dostavila opis administrativnih i pravnih mjera, s datumima, koje je poduzela kako bi osigurala povrat određenog iznosa (ili kako bi smanjila ili ukinula potporu, ili povukla dokument u skladu s člankom 125. stavkom 3. točkom (c) Uredbe (EU) br. 1303/2013, ako takvo povlačenje podliježe posebnom postupku);
            
         
               (b)
            
            
               država članica nije dostavila preslike prvog i svih kasnijih naloga za povrat (ni preslike dopisa o smanjenju razine potpore, ukidanju potpore ili povlačenju dokumenta u skladu s člankom 125. stavkom 3. točkom (c) Uredbe (EU) br. 1303/2013, ako takvo povlačenje podliježe posebnom postupku);
            
         
               (c)
            
            
               država članica nije navela datum zadnjeg plaćanja javnog doprinosa korisniku dotične operacije ni presliku dokaza o tom plaćanju;
            
         
               (d)
            
            
               država članica je, nakon što je utvrdila nepravilnost, jednom ili više puta izvršila neopravdano plaćanje povezano s dijelom operacije na koji je nepravilnost utjecala;
            
         
               (e)
            
            
               država članica nije poslala dopis o smanjenju razine potpore ili povlačenju dokumenta u skladu s člankom 125. stavkom 3. točkom (c) Uredbe (EU) br. 1303/2013, ako takvo povlačenje podliježe posebnom postupku, niti donijela jednakovrijednu odluku u roku od 12 mjeseci od trenutka kad je utvrđena nepravilnost;
            
         
               (f)
            
            
               država članica nije pokrenula postupak osiguranja povrata u roku od 12 mjeseci od trenutka kad su bespovratna sredstva konačno smanjena ili otkazana (nakon administrativnog ili pravosudnog postupka ili suglasnošću korisnika);
            
         
               (g)
            
            
               država članica nije iscrpila sve mogućnosti osiguranja povrata dostupne u okviru nacionalnog institucionalnog i pravnog okvira;
            
         
               (h)
            
            
               država članica nije dostavila dokumente o insolventnosti i stečajnim postupcima, ako je to primjenjivo;
            
         
               (i)
            
            
               država članica nije odgovorila na zahtjev Komisije za dostavu dodatnih podataka u skladu s člankom 3.
            
         Članak 3.
   Postupak za utvrđivanje treba li država članica nadoknaditi nepovrativi iznos
   1.   Na temelju podataka koje je država članica dostavila u skladu s člankom 1. ove Uredbe Komisija procjenjuje svaki slučaj kako bi utvrdila je li činjenica da nije osiguran povrat rezultat pogreške ili nemara države članice, uzimajući pritom u obzir specifične okolnosti te institucionalni i pravni okvir države članice. Ako je ispunjen jedan od kriterija iz članka 2. ili je ispunjeno više njih, Komisija može ipak odlučiti da država članica nije počinila pogrešku ili bila nemarna.
   2.   Do 31. svibnja godine u kojoj su podneseni računi Komisija može:
   
               (a)
            
            
               uputiti državi članici pisani zahtjev za dostavu dodatnih podataka o administrativnim i pravnim mjerama poduzetima radi osiguranja povrata doprinosa Unije koji su neopravdano isplaćeni korisnicima; ili
            
         
               (b)
            
            
               uputiti državi članici pisani zahtjev da nastavi s postupkom osiguranja povrata.
            
         Ako Komisija odabere mogućnost iz točke (a) u prvom podstavku, primjenjuju se stavci od 5. do 8.
   3.   Ako Komisija ne djeluje unutar roka iz stavka 2., država članica ne nadoknađuje doprinos Unije.
   4.   Rok utvrđen u stavku 2. točkama (a) i (b) ne primjenjuje se na nepravilnosti koje prethode stečaju ni na slučajeve za koje se sumnja na prijevaru.
   5.   Država članica u roku od tri mjeseca odgovara na Komisijin zahtjev za dostavu podataka poslan u skladu sa stavkom 2.
   6.   Ako država članica ne dostavi dodatne podatke zatražene u skladu sa stavkom 2., Komisija nastavlja s procjenom na temelju dostupnih podataka.
   7.   U roku od tri mjeseca od primitka odgovora države članice ili ako unutar roka nije dostavljen odgovor, Komisija obavješćuje državu članicu ako zaključi da država članica treba nadoknaditi doprinos Unije te opisuje osnovu svojeg zaključka i traži od države članice da dostavi primjedbe u roku od dva mjeseca. Ako Komisija ne djeluje unutar roka iz prethodne rečenice, država članica ne nadoknađuje doprinos Unije.
   8.   Unutar šest mjeseci nakon roka iz stavka 7. u kojemu država članica može dostaviti primjedbe Komisija zaključuje procjenu na temelju dostupnih podataka te, ako i dalje smatra da država članica mora nadoknaditi doprinos Unije, donosi odluku. Ako Komisija ne djeluje unutar roka iz prethodne rečenice, država članica ne nadoknađuje doprinos Unije.
   Za potrebe izračuna doprinosa Unije koji država članica treba nadoknaditi primjenjuje se stopa sufinanciranja utvrđena na razini svakog prioriteta u planu financiranja koji je bio na snazi u trenutku podnošenja zahtjeva.
   Članak 4.
   Dostava podataka o nepovrativim iznosima koji ne prelaze 250 EUR u doprinosu iz fondova
   Ako država članica odluči ne osigurati od korisnika povrat neopravdano isplaćenog iznosa za operaciju u predmetnoj obračunskoj godini koji ne prelazi 250 EUR, bez kamata, u doprinosu iz fondova, u skladu s ovom Uredbom Komisiji nije potrebno dostavljati podatke.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 320.
   
   
      (2)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).
   
      (3)  Uredba (EU) br. 1299/2013 Europskog parlamenta i Vijeća od 17. prosinca 2013. o posebnim odredbama za potporu iz Europskog fonda za regionalni razvoj cilju „Europska teritorijalna suradnja” (SL L 347, 20.12.2013., str. 259.).
   
      PRILOG
      
         Dostava podataka o nepovrativim iznosima
      
      
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g
               
               
                  h
               
               
                  i
               
               
                  j
               
               
                  k
               
               
                  l
               
               
                  m
               
               
                  n
               
               
                  o
               
               
                  p
               
               
                  q
               
            
                  Prioritet (1)
                  
               
               
                  Naziv operacije i IT identifikacijski broj
               
               
                  Ime korisnika
               
               
                  Datum i dokaz zadnjeg plaćanja javnog doprinosa korisniku za predmetnu operaciju
               
               
                  Priroda nepravilnosti (prirodu definira država članica)
               
               
                  Tijelo koje je utvrdilo nepravilnost (navesti jedno od sljedećih tijela: upravljačko tijelo, tijelo za ovjeravanje ili revizorsko tijelo, ili tijelo EU-a)
               
               
                  Datum otkrivanja nepravilnosti (2)
                  
               
               
                  Ukupni izdaci koji su proglašeni nepovrativima
               
               
                  Javni rashodi koji odgovaraju iznosima koji su proglašeni nepovrativima
               
               
                  Iznos nepovrativog doprinosa Unije (3)
                  
               
               
                  Obračunska(-e) godina(-e) u kojoj(-ima) je iznos koji se odnosi na doprinos Unije proglašen nepovrativim
               
               
                  Datum pokretanja postupka povrata
               
               
                  Preslika prvog i svih naknadnih naloga za povrat (4)
                  
               
               
                  Datum utvrđivanja nemogućnosti osiguranja povrata
               
               
                  Razlog neosiguravanja povrata (5)
                  
               
               
                  Dokumenti koji se odnose na stečajne postupke, ako je primjenjivo
               
               
                  Navedite bi li se za doprinos Unije trebao teretiti proračun Unije (D/N) (6)
                  
               
            
                  
                     <type=”S” maxlength=”500” input=”S”>
                  
               
               
                  
                     <type=”S” maxlength=”250” input=”M”>
                      (7)
                  
               
               
                  
                     <type=”S” maxlength=”250” input=”M”>
                  
               
               
                  
                     <type=”D” input=”M”> + <ATT>
                  
               
               
                  
                     <type=”S” maxlength=”250” input=”M”>
                  
               
               
                  
                     <type=”S” maxlength=”250” input=”M”>
                  
               
               
                  
                     <type=”D” input=”M”>
                  
               
               
                  
                     <type=”Cu” input=”M”>
                  
               
               
                  
                     <type=”Cu” input=”M”>
                  
               
               
                  
                     <type=”Cu” input=”M”>
                  
               
               
                  
                     <type=”D” input=”S”>
                  
               
               
                  
                     <type=”D” input=”M”>
                  
               
               
                  
                     <ATT>
                  
               
               
                  
                     <type=”D” input=”M”>
                  
               
               
                  
                     <type=”S” maxlength=”500” input=”M”>
                  
               
               
                  
                     <ATT>
                  
               
               
                  
                     <type=”B” input=”M”>
                  
               
            
                  Pr. 1
               
               
                  Op. 1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Op. 2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Međuzbroj
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
                  Pr. 2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Međuzbroj
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
                  Pr. n
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Međuzbroj
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                     Ukupno
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                  
                     <type=”Cu” input=”G”>
                  
               
               
                   
               
            
         (1)  Treba odgovarati podacima o prioritetima navedenima u računima, u skladu s Dodatkom 5. Prilogu VII. Provedbenoj uredbi Komisije (EU) br. 1011/2014 (SL L 312, 31.10.2014., str. 1.). Izvješćivanje mora biti na razini prioriteta i na razini kategorije regije, ako je primjenjivo.
      
         (2)  Datum prvog administrativnog ili sudskog utvrđenja nepravilnosti.
      
         (3)  Izračunan u skladu sa stopom sufinanciranja na razini prioriteta, kako je utvrđeno u planu financiranja koji je na snazi u trenutku podnošenja zahtjeva.
      
         (4)  Usto, ako je primjenjivo, preslika dopisa kojim se smanjuje/otkazuje razina potpore i/ili povlači dokument u smislu članka 125. stavka 3. točke (c) Uredbe (EU) br. 1303/2013.
      
         (5)  Navesti je li razlog neosiguravanja povrata stečaj korisnika. Ako nije, navesti odgovarajući razlog.
      
         (6)  Ako se podnosi zahtjev da se za doprinos Unije tereti proračun Unije, država članica treba potvrditi da je iscrpila sve mogućnosti osiguranja povrata dostupne unutar nacionalnog institucionalnog i pravnog okvira.
      
         (7)  Kazalo karakteristika poljâ: type (vrsta): N = Number (broj), D = Date (datum), S = String (niz znakova), Cu = Currency (valuta), B = Boolean (Booleanov operator) – input: M = Manual (ručno), S = Selection (odabir), G = Generated by system (generira sustav) – „maxlength” = najveći broj znakova uključujući razmake – ATT: Attachments (prilozi).